VENDIM
Nr. 636, datë 27.10.2021

PËR DISA NDRYSHIME DHE SHTESA NË VENDIMIN NR. 595, DATË 31.8.2016, TË KËSHILLIT TË MINISTRAVE, “PËR SHPRONËSIMIN PËR INTERES PUBLIK TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT ‘NDËRTIMI DHE SISTEMIMI I RRUGËS ‘GJYKATA – AKADEMIA E MARINËS’ DHE RRUGA ‘DURO SHASKA’ DERI TEK 7 PALLATET, VLORË, FAZA I’”, TË NDRYSHUAR

Në mbështetje të nenit 100 të Kushtetutës dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Në vendimin nr. 595, datë 31.8.2016, të Këshillit të Ministrave, të ndryshuar, bëhen këto ndryshime dhe shtesa:
[bookmark: _GoBack]a) Në pikën 3, shifra “... 134 790 025 (njëqind e tridhjetë e katër milionë e shtatëqind e nëntëdhjetë mijë e njëzet e pesë) ...” zëvendësohet me “... 135 335 175 (njëqind e tridhjetë e pesë milionë e treqind e tridhjetë e pesë mijë e njëqind e shtatëdhjetë e pesë)”.
b) Pika 4, ndryshohet, si më poshtë vijon:
“4. Vlera e përgjithshme e shpronësimit, prej 135 335 175 (njëqind e tridhjetë e pesë milionë e treqind e tridhjetë e pesë mijë e njëqind e shtatëdhjetë e pesë) lekë, të përballohet, si më poshtë vijon:
- 134 790 025 (njëqind e tridhjetë e katër milionë e shtatëqind e nëntëdhjetë mijë e njëzet e pesë) lekë nga llogaria “Fondi i shpronësimeve”, në Bankën e Shqipërisë;
- 545 150 (pesëqind e dyzet e pesë mijë e njëqind e pesëdhjetë) lekë nga buxheti i Bashkisë Vlorë.”.
c) Pas pikës 5 shtohet pika 5.1, me këtë përmbajtje:
 “5.1 Shpenzimet procedurale, në vlerën 50 000 (pesëdhjetë mijë) lekë, të përballohen nga buxheti i Bashkisë Vlorë.”.
ç) Tabelave bashkëlidhur vendimit u shtohet edhe tabela, që i bashkëlidhet këtij vendimi.
2. Ngarkohen Ministria e Infrastrukturës dhe Energjisë, Bashkia Vlorë dhe Agjencia Shtetërore e Kadastrës, Drejtoria Vendore Vlorë, për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama

LISTA SHTESË E PRONARËVE TË PASURISË SË PALUAJTSHME QË SHPRONËSOHEN NGA REALIZIMI I PROJEKTIT “NDËRTIMI DHE SISTEMIMI I RRUGËS ‘GJYKATA – AKADEMIA E MARINËS’ + RRUGA ‘DURO SHASKA’ DERI TEK 7 PALLATET, VLORË, FAZA I”

	Bp. Sadiku

	36/277

	1. Për tokën “truall”, çmimi i llogaritur është marrë nga vendimi nr. 89, datë 3.2.2016, i Këshillit të Ministrave, “Për miratimin e hartës së vlerës së tokës në Republikën e Shqipërisë”.

	




